Sociologia

Le Sociologia [so-tsio-lo-gía] es le insimul de cognoscimentos que tracta explicar le comportamento del esser human in societate, studia le logica social, e se occupa del rationes que explica le comportamentos general del personas. 

Le sociologia es le scientia que studia le societate human e le conducta social. A causa de lor interesse in le interaction social, le sociologos ha un tendentia de prestar attention a gruppos in vice de individuos.

 Exegese 
Le sociologia studia le societate human e, plus concretemente, le diverse collectivitates que lo forma e le causas que origina le disviationes e cambios sociales. 

Le comportamentos particular del esser human son objecto de studio del Psychologia. 

Le perspectiva del "agentia" intende que le sociologia solo pote travaliar super tendentias general, viste que le comportamento del esseres human es libre e, in tanto, impossibile predicer exactemente. Approximationes structural sugere lo contrario: le individuos es completemente conditionate o determinate per le structuras sociales, illes son mer marionettes del structuras superior.

Le sociologia es solmente un del scientias social - le gruppo de disciplinas academic que studia diverse aspectos de comportamento social inter le homines. 
Inter altere scientias social il ha le anthropologia, le psychologia, le economica, le scientia politic, e le historia.

Le sociologia como disciplina academic evolveva
ex le tumulto social del Europa del seculos XVIII
e XIX. Ma illo non emergeva como un disciplina
academic formal usque le medietate del seculo XIX, quando
le francese Auguste Compte cuneava le parola
"sociologia" pro describer le studio del societate. 
Altere sociologos influente del seculo XIX esseva
Karl Marx, Herbert Spencer, Emile Durkheim, e Max
Weber.

 Vide etiam 
 Sociologos A-Z
 Immigration
 Tribo urban

Essayos:
  Le Travalio 
 Le americanos labora le plus